# Aladdin

### Wikipedia

Aladdin on vuonna 1992 valmistunut Disneyn elokuva, joka kertoo Agrabassa, Arabiassa asuvasta nuoresta miehestä, Aladdinista.

## [muokkaa] Juoni

Varoitus: Seuraava kirjoitus paljastaa yksityiskohtia juonesta.

Aladdin on köyhä ja hänen pitää varastaa ruokaa, jotta hän voisi syödä. Seikkailuissa mukana on myös apina Abu. Agrabassa on tietysti Sulttaanin palatsi, jossa Prinsessa Jasminelle yritetään epätoivoisesti saada miestä puolisoksi. Jasmine antaa kaikille kosijoille rukkaset ja sanoo isälleen, että ei halua naimisiin, vaan haluaa miehen rakkaudesta. Sulttaanin neuvonantaja Jafar punoo salaa juonia Jago-papukaijan kanssa saadakseen sulttaanin paikan itselleen. Pian Jasmine karkaa yksin kaupungille ja jää kiinni varastamisesta, koska antaa pienelle lapselle omenan maksamatta. Aladdin pelastaa Jasminen pulasta ja Jasmine kiittää Aladdinia. He ovat vähällä suudella, kunnes sulttaanin vartijat löytävät heidän piilopaikkansa. Aladdin vangitaan. Vankilassa vangiksi naamioitunut Jafar kertoo Aladdinille Ihmeiden onkalosta, tarumaisesta aarreluolasta, jonne vain Aladdin pääsee. Aladdin hakee luolasta Jafarille taikalampun, mutta jää itse luolaan. Mutta Abu vohkiikin lampun Jafarilta ennen luolan umpeutumista. Lampusta tulleen hengen avulla he pääsevät pois luolasta ja Aladdin toivoo olevansa prinssi. Alku ei suju hyvin ja Aladdin on vähällä luovuttaa. Henki kuitenkin auttaa Aladdinia (neuvoo tätä kertomaan totuuden, mitä Aladdin ei hyväksy). Lopulta Jasminelle selviää, että Prinssi on sama poika, jonka hän tapasi torilla. Aladdin kertoo pukeutuvansa joskus köyhäksi, mutta oikeasti on prinssi. Juuri kun Alddin poistuu Jasminen luota ja kaikki näyttää olevan hyvin, Razoul ja muut sulttanin sotilaat vangitsevat Aladdinin Jafarin käskystä ja heittävät jyrkänteeltä mereen. Hukkumaisilaan olevan Aladdinin käsi hioutuu lamppuun ja Henki pelastaa Aladdinin käyttäen tämän toisen toiveen. Jafar saa selville, että prinssi Ali Ababwa onkin Aladdin ja lähettää Jagon varastamaan lampun, kun Aladdin on puutarhassa. Jafar saa taikalampun haltuunsa ja toivoo olevansa sulttaani, mutta kun sulttaani ja Jasmine eivät suostu kumartamaan hänelle, Jafar toivoo olevansa maailman mahtavin velho. Toive toteutuu, ja Jafar paljastaa Jasminelle, ettei Aladdin ole prinssi. Sitten Jafar lennättää Aladdinin, Abun ja taikamaton palatsin tornissa maailman ääriin. Aladdin lentää matolla takaisin. Aladdin huijaa Jafaria toivomaan itsensä hengeksi. Toive toteutuu jälleen, mutta henkien lakien mukaisesti Jafar jää vangiksi lamppuun, jonka Henki sinkoaa takaisin Ihmeiden onkaloon. Aladdin toteuttaa kolmannella toiveellaan Hengen suurimman toiveen, vapauden. Henki vapautuu ja lähtee omille teilleen. Aladdin ja Jasimine saavat viimein toisensa.

## [muokkaa] Virheitä

- Kun elokuvan alussa rosvo antaa Jafarille kuoriaisen puolikkaan, Jago nappaa sen ja pudottaa sen Jafarin kädelle, jolloin se on muuttunut toiseksi puolikkaaksi ja Jafar vetää saman puolen, joka oli rosvolla kädessä, esiin.

## [muokkaa] Triviaa

- Tässä elokuvassa ilmenee muutamia Disneyn hahmoja.
  - Henki muuttaa eräässä kohtauksessa päänsä Pinokkion pääksi.
  - Henki vetäisee Sebastian-ravun (Pienestä merenneidosta) ulos reseptikirjasta (samalla kun ensinuotit laulusta Alloissa siis soivat).
  - Hirviö Kaunottaresta ja hirviöstä voidaan nähdä sulttaanin kokoamassa lelutornissa.
  - Henki pukeutuu Hessu -hattuun ennen kuin lähtee lomalle.
  - Kun tiikeri muuttuu takaisin omaksi itsekseen, sen pää muuttuu Mikki Hiiren pääksi pieneksi sekunnin osaksi.
- Tässä Aladdin-elokuvassa Henki muuttuu kahdeksi eri Disney-hahmoksi. Kaikkien kolmen elokuvan aikana Henki muuttuu 12 kertaa (mukaan ei lasketa toista Jafariksi muuttumista).

## [muokkaa] Yleistietoa elokuvasta

Nimi: Aladdin
Tuotantovuosi: 1992
Tuotantomaa: USA
Kieli: englanti, suomi
Jatko-osat: Jafarin paluu (1994), Aladdin ja varkaiden kuningas (1996)

## [muokkaa] Katso myös

- Disney.fi

Haettu osoitteesta http://fi.wikipedia.org../../../a/l/a/Aladdin.html

Luokka: Animaatioelokuvat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Español
- Français
- Italiano
- עברית
- Nederlands
- 日本語
- Português
- Русский
- Svenska
- 中文